Document ID: /roh_data/filtered/fineweb-2-filterrobots_roh.jsonl.gz/5628

Sco quai che la Polizia chantunala communitgescha, sajan duas persunas vegnidas blessadas grevamain ed ina persuna levamain.
Dus autos èn collidads da la vart mardi suentermezdi. Omadus manischunzs han stuì vegnir deliberads da lur autos. Ils dus grev blessads èn vegnids transportads cun la Rega en l'ospital chantunal a Cuira, respectivamain a Son Gagl.
Il passagier lev blessà ha pudì vegnir tractà ambulantamain. Il traffic è vegnì devià per stgars quatter uras sur la via chantunala veglia.
Ils autos han in donn total. Daco ch'i ha dà la collisiun, n'è anc betg cler. La Polizia chantunala e la procura publica investigheschan en chaussa.
RR novitads 09:00